

## PLANINSKO DRUŠTVO BREŽICE

# vas vabi na planinski izlet na

**SV. VIŠARJE (1766 m)**

**v soboto, 27. maja 2023,**

**ob 5.00h s parkirišča pri Restavraciji Štefanič.**

**Izlet bosta vodila Toni Hribar in Matej Mlakar, vodnika PZS.**

**Težavnost: lahka označena pot.**

**Višinska razlika:** 910 metrov

**Obvezna oprema:** planinska oprema in obleka:planinski čevlji, rezervno perilo, kapa, rokavice, vetrovka, zaščita proti dežju in vetru ter zaščita pred soncem. Priporočamo uporabo pohodnih palic in rokavic.

Slovenska zastava in navijaški rekviziti!!!

**Prehrana:** iz nahrbtnika ali v gostilni.

**Prevoz:** s kombijem ali z osebnimi avtomobili. Če bo dovolj prijav do 24.5., bo organiziran prevoz z avtobusom (prijavljeni udeleženci bodo o tem ta dan obveščeni).



**Prijave:** **do četrtka, 25.5.2023** **na telefon 068 160 981 (Matej) ali 041 365 642 (Toni)**, **lahko pa tudi** **na spletnem obrazcu *PRIJAVA NA TURO* (QR koda)**

**Opis in namen:** Tura ima poleg tipičnih planinskih in religioznih elementov tudi navijaški predznak, saj je namenjena spodbujanju tekmovalcev (predvsem enega) na predzadnji etapi dirke Giro d'Italia – kronometru na Višarje.

Sicer pa bo vzpon na vrh potekal po označeni poti Alpe Adria Trail R4 **Sentiero del Pellegrino**, ki od izhodišča Žabnice (Camporosso) pripelje na Višarje (Monte Lussari) okvirno v dveh urah in pol, sestop bomo opravili predvidoma po isti poti ali pa po smučišču po koncu športne prireditve. Tempo hoje bo zelo počasen, zato je tura primerna za vse starostne skupine, le navijati morate za ta pravega.

**S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!**

Želimo vam varno in srečno hojo ter lep planinski dan!